laion/Wikipedia-Exotic huggingface dataset:
Nothin' on You

Nothin' on You הוא שיר של הראפר האמריקאי B.o.B, בו משתתף גם הזמר ברונו מארס, מאלבום הבכורה של B.o.B‏ - B.o.B Presents: The Adventures of Bobby Ray. השיר יצא כסינגל ב-2 בפברואר 2010, והגיע למקום הראשון במצעדי פזמונים ברחבי העולם בין היתר במצעד ההוט 100 והמצעד הבריטי. "Nothin' on You" מועמד לשלושה פרסי גראמי. אנגוס בטאיי ממגזין הגרדיאן הכליל את השיר במקום הראשון ברשימתו 5 השירים הטובים ביותר לשנת 2010. מידע על היצירה "Nothin' on You" באתר מיוזיק בריינז מידע על הסינגל "Nothin' on You" באתר מיוזיק בריינז סרטון השיר "Nothin' on You" באתר יוטיוב guardian.co.uk/music (2010-12-11). "Albums of 2010: How Guardian music critics voted". The Guardian (באנגלית בריטית). ISSN 0261-3077. ארכיון מ-2018-12-20. נבדק ב-2023-03-25. ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
Santana Live at the Fillmore

Santana Live at the Fillmore הוא אלבום הופעה מאת להקת סנטנה. האלבום הוקלט בדצמבר 1968, ויצא לשווקים ב-11 במרץ 1997. קרלוס סנטנה - גיטרה ושירה גרג רולי - פסנתר ושירה דייוויד בראון - גיטרה בס בוב ליווינגסטון - תופים מרקוס מאלון - תופי קונגה Santana Live at the Fillmore באתר Allmusic (באנגלית)
The Very Best of Santana (הופעה 1968)

The Very Best of Santana הוא אלבום הופעה מאת להקת סנטנה. האלבום הוקלט בנובמבר 1968, ונמכר באוסטרליה בלבד משנת 2007. The Very Best of Santana באתר Allmusic (באנגלית)
עיצורים מכתשיים-חיכיים

עיצורים מכתשיים חיכיים (alveolopalatal) הם עיצורים הנחתכים בין האזור שבין המכתש לבין החלק הקדמי של הלשון כאשר הלשון שטוחה. עיצורים מכתשיים חיכיים קיימים בפולנית, מנדרינית, יפנית, קוריאנית ועוד שפות. העיצורים הכפופים, הבתר-מכתשיים והמכתשיים-חיכיים נחתכים באותו המקום באזור בין המכתש לחך הקשה, כאשר ההבדל בין בסיסי החיתוך שלהם תלוי בצורת הלשון היוצרת עם אזור זה את בסיס החיתוך. העיצורים הכפופים מופקים כאשר קצה הלשון מוטה לאחור, הבתר-מכתשיים נחתכים כאשר הלשון מכונסת בצורת כִּפָּה או פעמון, והמכתשיים-חיכיים נחתכים כאשר הלשון שטוחה. כאשר מופיעים בטבלה שני עיצורים באותה משבצת, הימני קולי והשמאלי אטום. עיצור מכתשי-חיכי, אפי [n̠ʲ] עיצור מכתשי-חיכי, אפי, אטום [n̠̊ʲ] עיצור מכתשי-חיכי, סותם, קולי [d̠ʲ] עיצור מכתשי-חיכי, סותם, אטום [t̠ʲ] עיצור מכתשי-חיכי, חוכך, קולי [ʑ] עיצור מכתשי-חיכי, חוכך, אטום [ɕ] עיצור מכתשי-חיכי, חוכך-מקורב צדי [ʎ̟] עיצור מכתשי-חיכי, חוכך-מקורב צדי, אטום [ʎ̟̊] עיצור מכתשי-חיכי, מחוכך, קולי [ʥ] עיצור מכתשי-חיכי, מחוכך, אטום [ʨ] עיצור מכתשי-חיכי, חוכך, מסודק [ɕʼ] עיצור מכתשי-חיכי, מחוכך, מסודק [ʨʼ]
אקולייזר פרמטרי

אֶקְוִולַיְיזֶר פָּרָמֵטְרִי הוא אקולייזר שמשמש בעיקר לאולפני הקלטות ולמערכות הגברה בהופעות חיות. אקולייזר פרמטרי מאפשר לטכנאי קול לשלוט בשלושה פרמטרים בסיסים של band-pass filter, שהם: אמפליטודה, תדר ורוחב סרט. רוב המערבלי אותות שיוצרו לאחר תחילת שנות ה-70 של המאה ה-20 הם בעלי אקולייזר פרמטרי או חצי-פרמטרי. אקולייזר פרמטרי: אקולייזר חצי פרמטרי הוא אקולייזר המאפשר לשלוט באמפליטודה ותדר אך לא יכול לשנות את רחוב הסרט. בדגמים מסוימים ניתן לשנות את רוחב הסרט מרחב לצר ולהפך. אקולייזר פרמטרי יכול לעזור מאוד במקרה של רסוננס מוגזם אשר גורם ל"בומים" ו"צלצולים" לא נעימים לאוזן בצליל. בדרך כלל כלי נגינה היכולים לגרום להפרעות מהסוג הזה הם כלי מיתר (לדוגמה: גיטרה אקוסטית וקונטרבס). במקרים כאלה ניתן להוריד את עוצמת התדר בו נשמעת הגיטרה על ידי אקולייזר פרמטרי ובכך לפתור את בעיית ה"בומים" וה"צלצולים". בהופעות בהן המיקרופון נמצא קרוב לרמקול, נגרם משוב אקוסטי, ממשום שלתוך המיקרופון נכנס הרעש שיוצא מהרמקול. אקולייזר פרמטרי נועד כדי לחתוך (בעזרת Gate) את המשוב. אקולייזר פרמטרי יכול לחתוך ולבטל תדרים גבוהים ונמוכים (משרעת) ולהפוך אותם, או לפחות לקרב אותם משמעותית לאחידות בעוצמת התדר.
קודק

קודק (באנגלית: Codec) הוא התקן או תוכנת מחשב אשר מסוגל לקודד ולפענח זרם נתונים או אותות דיגיטליים. המילה Codec היא הלחם בסיסים של המילים compressor-decompressor או coder-decoder שמשמעותן דחיסה או קידוד ופענוח. קודק משמש בעיקר לצפייה או עריכת וידאו. ערך מורחב – דחיסה מאבדת נתונים רבים מהקודקים הנפוצים משתמשים בשיטה זו; כלומר, הם פוגעים באיכות על מנת להקטין את הקובץ. לעיתים קרובות כמעט ולא ניתן להבחין בהבדל האיכות בין התוצאה לבין הצליל או התצלום המקוריים. באופן זה ניתן לחסוך מקום באמצעי לאחסון הנתונים, וגם לשפר את הביצועים והמהירות בהעברת הנתונים (למשל בהזרמת מדיה - streaming). ערך מורחב – דחיסה ללא איבוד נתונים קודקים רבים משמשים לאחסון נתונים בדחיסה כאשר יש צורך במידע המקורי (למשל בעריכה). עיבוד אותות קול עיבוד אותות ספרתי מדיה וקבצים בנושא קודק בוויקישיתוף ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
טמרין אדום-שיער

טמרין אדום-שיער (שם מדעי: Saguinus pileatus) הוא מין של פרימט מסוג טמרין. טמרין זה הוא אנדמי לברזיל. מין זה נחשב כמין נפרד של טמרין, אולם יש המשייכים אותו כתת-מין של טמרין משופם, בעיקר בעקבות קיומו של שפם ואזור תפוצתו, אולם בשונה מטמרין משופם, הוא בעל שיער אדום (לטמרין משופם צבעים שחור ולבן בלבד). צבע גופו, ידיו, רגליו וזנבו שחור. שערו ומצחו אדום-בורדו. יש לו שפם מעט קצר יותר מתת-המינים של טמרין משופם. טמרין זה כמו שאר מיני הטמרין אוכל חרקים, פירות ותפליטי עצים. תפוצתו במערב ברזיל במדינת אמזונאס. הוא גובל במערב בנהר ז'ורואה, בצפון בנהר האמזונאס בדרום בנהר פורוס. תפוצתו בין שני תת-המינים של הטמרין המשופם. מדיה וקבצים בנושא טמרין אדום-שיער בוויקישיתוף טמרין אדום-שיער, באתר ITIS (באנגלית) טמרין אדום-שיער, באתר Animal Diversity Web (באנגלית) טמרין אדום-שיער, באתר GBIF (באנגלית) טמרין אדום-שיער, באתר הרשימה האדומה של IUCN
The Woodstock Experience

The Woodstock Experience היא סדרת אלבומי הופעה שהוקלטו בפסטיבל וודסטוק. באלבום - הופעות של סנטנה, ג'ניס ג'ופלין, סליי אנד דה פמילי סטון, ג'פרסון איירפליין וג'וני ווינטר. קרלוס סנטנה - גיטרה ושירה גרג רולי - קלידים ושירה דייוויד בראון - גיטרה בס מייק קארבלו - כלי הקשה חוזה "צ'פיטו" אריאס - כלי הקשה מייקל שריב - תופים ג'ניס ג'ופלין - שירה להקת קוזמיק בלוז - גיטרה, גיטרה בס, תופים, כלי נשיפה סליי סטון - שירה וקלידים פרדי סטון - גיטרה ושירה לארי גרהם - גיטרה בס ושירה רוז סטון - קלידים ושירה סינתיה רובינסון - חצוצרה ושירה ג'רי מרטיני - סקסופון גרג אריקו - תופים מרטי באלין - כלי הקשה ושירה גרייס סליק - שירה ג'ורמה קאוקונן - גיטרה ושירה פול קנטנר - גיטרה ושירה ג'ק קאסאדי - גיטרה בס ספנסר דריידן - תופים ניקי הופקינס - פסנתר ג'וני ווינטר - גיטרה ושירה טומי שאנון - גיטרה בס יונקל ג'ון טורנר - תופים אדגר ווינטר - קלידים ושירה מידע על האלבום The Woodstock Experience באתר MusicBrainz האלבום The Woodstock Experience באתר Discogs The Woodstock Experience באתר Allmusic (באנגלית) ״הזוג המוזר״ - פרק על הפסטיבל וצילום עטיפת האלבום בהסכת ״עושים מינהר״
B.o.B Presents: The Adventures of Bobby Ray

B.o.B Presents: The Adventures of Bobby Ray‏ (B.o.B מציג: הרפתקאותיו של בובי ריי) הוא אלבום הבכורה של הראפר האמריקאי B.o.B, האלבום יצא ב-27 באפריל 2010. כבר בשבוע הראשון ליציאתו הגיע האלבום למקום הראשון במצעד האלבומים של הבילבורד הבילבורד 200. מהאלבום יצאו חמישה סינגלים, שניים מתוכם, "Nothin' on You" ו-"Airplanes", זכו להצלחה עולמית והגיעו להישגים גבוהים במצעד הבילבורד הוט 100 והמצעד הבריטי, והאלבום עצמו היה מועמד לפרס בקטגוריה "אלבום הראפ הטוב ביותר". בסקר השנתי של Pazz & Jop שנערך על ידי מגזין הוילג' ווייס, האלבום התברג במקום ה-189 ברשימת 1000 האלבומים הטובים ביותר לשנת 2010. אתר האינטרנט הרשמי של B.o.B Presents: The Adventures of Bobby Ray (באנגלית) מידע על האלבום B.o.B Presents: The Adventures of Bobby Ray באתר MusicBrainz מידע על האלבום B.o.B Presents: The Adventures of Bobby Ray באתר AllMusic האלבום B.o.B Presents: The Adventures of Bobby Ray באתר Discogs האלבום B.o.B Presents: The Adventures of Bobby Ray באתר ספוטיפיי Rocklist.net...Village Voice (Pazz & Jop) Lists 2010  ....., www.rocklistmusic.co.uk ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
Airplanes

Airplanes (מטוסים) הוא שיר של הראפר האמריקאי B.o.B בו משתתפת גם הזמרת היילי ויליאמס, מאלבום הבכורה של B.o.B‏ B.o.B Presents: The Adventures of Bobby Ray. ‏Airplanes יצא כסינגל ב-13 באפריל 2010, וזכה להצלחה במצעדי פזמונים ברחבי העולם ואף הגיע למקום הראשון המצעד הבריטי ולמקום השני במצעד ההוט 100. "Airplanes" היה מועמד לפרס גראמי בקטגוריית "שיתוף הפעולה הקולי הטוב ביותר (פופ)". השיר הגיע למקום השישי במצעד סוף השנה של הבילבורד הוט 100, ולמקום השביעי במצעד סוף השנה הבריטי ובמצעד סוף השנה של גלגלצ. לשיר יצא גם שיר המשך, "Airplanes, Part II", בו משתתף, מלבד B.o.B והיילי ויליאמס, גם אמינם. שיר ההמשך הוא הרצועה הסוגרת באלבום "B.o.B Presents: The Adventures of Bobby Ray". השיר נכלל במספר רשימות שפרסמו גופי תקשורת שונים לסיכום האלבומים הטובים והאהובים ביותר לשנת 2010. אאוחניה מונזון ממגזין Access Hollywood הכלילה את השיר במקום התשיעי לפי בחירתה ברשימת 10 האלבומים הטובים ביותר לשנת 2010. מידע על היצירה "Airplanes" באתר מיוזיק בריינז מידע על הסינגל "Airplanes" באתר מיוזיק בריינז מידע על היצירה "Airplanes" באתר Discogs סרטון השיר "Airplanes" באתר יוטיוב Airplanes, וידאו קליפ של השיר באתר יוטיוב Access’ On The Download Staff’s Top 10’s Of 2010 | Access Online, Access (באנגלית) ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
דרכים

דרכים הוא אלבום אולפן ה-12 של המוזיקאי והזמר שלמה ארצי. החל מאלבומו הקודם, "גבר הולך לאיבוד", עבר ארצי משירי ארץ ישראל היפה ושירי משוררים ליריים לסגנון של פופ ורוק רך עם שירים אישיים ואסוציאטיביים שאת רובם כתב והלחין בעצמו. מגמה זו הגיעה לבשלות באלבום "דרכים" שכלל כמה מהשירים הידועים ביותר של ארצי, בהם "אף פעם לא תדעי", "אחרי הכל את שיר" ו"צוותא". באלבום בלטו גם השירים "פתאום כשלא באת" – דואט עם גרי אקשטיין, "שינויי מזג האוויר", "אתמול חלפו הציפורים" שכתב משה בן שאול ו"שיר חייל" ("אני שומע שוב..."), שהלחין ארצי על פי מכתב ששלח סרן נמרוד גאון לחברתו לפני שנהרג במלחמת יום הכיפורים. אומנם "גבר הולך לאיבוד" סימן את המפנה בסגנונו של ארצי, אך היה זה דווקא "דרכים" שחשף את ארצי לקהל רחב יותר, והרחיב את קהל מאזיניו. הצלחת "דרכים" הביאה גם לחשיפה גדולה יותר של "גבר הולך לאיבוד", והגדילה את הצלחת האלבום. ברשימת היצירות החשובות בכל אחד מששת העשורים הראשונים של המדינה, שהתפרסמה במוסף ידיעות אחרונות "7 לילות" בערב יום העצמאות ה-60 למדינת ישראל (11 באפריל 2008), נבחר "דרכים" לאחד מחמשת האלבומים העבריים החשובים ביותר שיצאו לאור בשנות ה-70. ב־2013, יצא לאור האלבום בהוצאה מחודשת על גבי תקליטור כחלק ממארז מרובע בשם "אלבומי המופת" הכולל את אלבום זה, "גבר הולך לאיבוד", "חצות" ואלבום ההופעה "שלמה ארצי ואצ'י בהופעה חיה בצוותא". כל השירים נכתבו והולחנו על ידי שלמה ארצי (למעט היכן שמצוין אחרת).  שלמה ארצי - שירה, לחנים, מילים (חוץ מ"אתמול חלפו הציפורים"/משה בן-שאול ו"שיר חייל"/נמרוד גאון) יאיר שרגאי - גיטרה אקוסטית, עיבודים והפקה מוזיקלית גרי אקשטיין - גיטרות, סולו גיטרה חשמלית ב"צוותא", שירה ב"פתאום כשלא באת" חיים קריו - גיטרות ארנון פלטי - גיטרה בס משה לוי - פסנתר אלון נדל - גיטרה בס אלון הלל - תופים ז'אן פול זימבריס - תופים וכלי הקשה פרנקי גליקסמן - אקורדיאון ב"אתמול חלפו הציפורים" אלונה טוראל - קלידים דדי שלזינגר - קלידים טוני בראוור - כינור מאיר שפייזר - סקסופון הוקלט באולפני "טריטון" - ינואר-אוגוסט 1979 טכנאי הקלטה ראשי: יעקב מורנו מידע על האלבום דרכים באתר MusicBrainz אריאל גל, שלמה ארצי - דרכים / ביקורת - מאמר ביקורת מפורט על שירי האלבום בועז כהן, צמרמורות עונג ידועות, רשומה מתוך הבלוג "לונדון קולינג" (בעקבות תוכנית רדיו שהקדיש כהן לאלבום)
הדלתא של מיסיסיפי

הדלתא של מיסיסיפי (באנגלית: Mississippi Delta) הוא אזור גאוגרפי-תרבותי בדרום ארצות הברית. הדלתא היא מישור המשתרע בין נהר המיסיסיפי לנהר יאזו (Yazoo), רובו ככולו בשטח מדינת מיסיסיפי. אין לבלבל בין שטח זה לבין דלתת המיסיסיפי, שהיא שפך הנהר מיסיסיפי למפרץ מקסיקו, השוכן כ-400 קילומטרים דרומה ל"דלתא". השטח הוא בערך בצורת משולש שקודקודו הצפוני היא העיר ממפיס, צלעו המערבית היא הנהר מיסיסיפי, הקודקוד הדרום-מזרחי של המשולש היא עיר הבירה של מיסיסיפי, ג'קסון והקודקוד הדרום-מערבי היא העיר ויקסבורג, מיסיסיפי, בה נשפך היאזו למיסיסיפי. המשכה של הדלתא על גדתו המערבית של נהר המיסיסיפי נקראת "הדלתא של ארקנסו" והיא בעלת מאפיינים דומים. הדלתא של מיסיסיפי היא חלק מאגן שהוצף בשיטפונות במשך אלפי שנים. סחף הנהרות הביא לכך שהקרקע באזור פורייה ביותר. רוחב הדלתא בנקודה הרחבה ביותר הוא כ-100 ק"מ בין היאזו למיסיסיפי וגובהה המרבי של הקרקע כ-60 מטרים מעל לפני הים (בממפיס). עד בוא ההתיישבות האירופאית היו במקום ביצות ויערות. עד 1818 שהו באזור ילידים אמריקאים (אינדיאנים) משבט צ'יקסאו (Chickasaw). עקב התיישבות אירופאים בלואיזיאנה הצרפתית הפך האזור למרכז חקלאי. הגידולים המרכזיים היו במאה ה-17 קנה סוכר ואורז שפינו את מקומם לטבק במאה ה-18 ולכותנה במאה ה-19. ענפים אלה היו עתירי ידיים עובדות ולשם כך הובאו רבבות עבדים אפרו-אמריקאים לעבודה באזור. האזור נותר עני יחסית ובלתי מפותח כלכלית בשל העבודה הזולה ומיכון חקלאי הוכנס אליו רק לאחר השפל הגדול. בשנות ה-90 הותרה באזור פתיחת בתי קזינו, כאמצעי להאצת הכלכלה. השילוב בין איכרים לבנים בעלי אדמות ועבדים לשעבר, איכרים לבנים עניים בעלי חוות קטנות ואוכלוסיית פועלים אפרו-אמריקאית גדולה יצר תופעות של גזענות בוטה מתום מלחמת האזרחים האמריקנית ואילך. במקום פעלה בגלוי תנועת הקו קלוקס קלאן, נפוצו מעשי לינץ' בשחורים ובשנות השישים סער האזור על רקע פעילות התנועה לזכויות האזרח של ארצות הברית וההתנכלות לפעיליה. בשל כך כונה האזור "הדרום העמוק ביותר" או "הדרום של הדרום". בראשית המאה ה-20 עזבו אפרו-אמריקנים רבים את האזור בחיפוש אחר חיים חופשיים יותר ותעסוקה משתלמת יותר בערים התעשייתיות של הצפון, בעיקר שיקגו ודטרויט. ערך מורחב – דלתא בלוז המאפיין המרכזי של האזור היא תרבות הבלוז שהתפתחה בו על ידי צאצאי העבדים לצד תרבות הגוספל הדרומי. במקום צמח סגנון הדלתא בלוז. הכבישים המהירים כביש 61 וכביש 49, החוצים את הדלתא, היו לנושאים לשירי בלוז נודעים. מפגש הכבישים בעיר קלארקסדייל הפך אתר עלייה לרגל לכל אוהבי הבלוז בשל הקשרו לאגדה לפיה שם מכר אחד מחלוצי הבלוז, רוברט ג'ונסון את נפשו לשטן בתמורה ליכולת נגינה בגיטרה. על בסיס הצלחת הבלוז צמחו באזור גם סגנונות הרוקבילי והרוק אנד רול המוקדם. Brandfon, Robert L. Cotton Kingdom of the New South: A History of the Yazoo-Mississippi Delta from Reconstruction to the Twentieth Century. Cambridge, Mass.: Harvard University Press, 1967. Cobb, James C. The Most Southern Place on Earth: The Mississippi Delta and the Roots of Regional Identity. New York: Oxford University Press, 1992. Dunbar, Anthony. Delta Time: A Journey through Mississippi. New York: Pantheon, 1990. Willis, John C. Forgotten Time: The Yazoo-Mississippi Delta after the Civil War. Charlottesville: University Press of Virginia, 2000. דלתא בלוז (בעברית) מאמר במגזין "מרחבים דרומיים" אתר תיירות הדלתא במאמר מ"מרחבים דרומיים"
דרמסאלה

דרמסאלה (בהינדי: धर्मशाला, "דְהַרַמְשָׁאלָה") היא עיירה במחוז קאנגרה שבמדינת הימאצ'ל פרדש, בצפון הודו. בעונת החורף יושבת בדרמסאלה ממשלת המדינה ומטה המחוז. במק'לאוד גאנג', כפר הכלול בשטח המוניציפלי של דרמסאלה, נמצא משכנם של הדלאי לאמה והממשלה הטיבטית הגולה. דרמסאלה שוכנת בחלקו הצפוני של עמק קאנגרה והיא מוקפת ביערות. העיירה ממוקמת בגובה של כ-1430 מ' מעל פני הים, ומק'לאוד גאנג'- בגובה של כ-1700 מ'. פרברי העיירה כוללים את מק'לאוד גאנג', באגסו נת', דאראמקוט, פורסית' גאנג', נאדי, באזאר קוטוואלי (השוק המרכזי של העיר), קאצ'רי אדא (משרדי הממשלה והמוסדות הרשמיים - בית המשפט, משטרה, דואר וכו'), דארי, ראמנאגאר, סידפור וסידבארי. הכפר מקלאוד גאנג', השוכן במעלה העיירה, ידוע כמקום משכנו של טנזין גיאטסו, הדלאי לאמה ה-14. ב-29 באפריל 1959, לאחר פלישת סין לטיבט, כונן גיאטסו את ממשלת טיבט הגולה בעיירת הקיט בצפון הודו, מוסורי. במאי 1960, הממשלה עברה לדרמסאלה. מאז ועד היום, הדלאי לאמה ואנשיו מתגוררים בעיירה, שהפכה למרכז של הגולים הטיבטים בהודו. בשל כך גם מכונה לעיתים מקלאוד גאנג' בשם "להסה הקטנה". נוכחות הדלאי לאמה והאוכלוסייה הטיבטית הפכו את דרמסאלה ליעד תיירותי פופולרי בקרב תיירים זרים ותיירים הודים כאחד, וכן ללומדים והמאמינים בבודהיזם הטיבטי. בין היתר, מהווה העיירה מרכז לתרגול ויפאסנה. בעיירה פועלים שני בתי חב"ד (באגסו ודאראמקוט), בניהול הרב דרור משה שאול. אתר האינטרנט הרשמי של דרמסאלה (באנגלית) דאראמסלה באתר הודו. דרמסאלה, באתר אנציקלופדיה בריטניקה (באנגלית) אודות, באתר בית חב"ד דרמסאלה - הימליה לך-לך דרמסאלה - ספרי ניב, באתר nivbook.co.il
קנייה קבוצתית

קנייה קבוצתית היא התאגדות של מספר קונים לצורך שיפור כח המיקוח מול ספקי מוצרים או שירותים. מועדוני צרכנים המממשים קנייה קבוצתית קיימים זה שנים רבות. קנייה קבוצתית באינטרנט היא מודל עסקי של מסחר אלקטרוני המאפשר ללקוחות התאגדות לצורך רכישת שירותים ומוצרים באינטרנט בהנחה. מודל זה היה אחד המודלים בשימוש אתרי מסחר אלקטרוני תחת תיאורים שונים, ובכלל זה מכרזים עם מספר משתתפים מינימלי. המודל הפך לפופולרי עם הצלחת חברת גרופון האמריקאית, שהוקמה בשנת 2008, וכיום ישנם אתרים רבים ברחבי העולם הפועלים במתכונת זו. אתרי הקנייה החברתית מפרסמים מדי יום עסקה אחת בהנחה גבוהה במיוחד (בדרך כלל של 50% לפחות). לרוב, ההצעה היא מקומית (דהיינו, ספציפית לעיר או אזור מסוימים) בתחום תרבות הפנאי, כגון שובר למסעדה, מסאז' או תספורת. עם זאת, לעיתים מוצעים גם מוצרים בני קיימא, כגון כלי מטבח או אביזרי חשמל. ההצעה מוגבלת בזמן (בדרך כלל 24 שעות, או מספר ימים), והתנאי למימושה הוא מספר מצטרפים מינימלי. ברגע שהושג מספר הרוכשים המינימלי העסקה יוצאת לפועל והקונים מקבלים שובר בדואר אלקטרוני המאפשר להם לממש את המוצר. מודל זה מכונה גם עסקה יומית, אולם המינוח שהשתרש בישראל ובכלל הוא קנייה קבוצתית, אף על פי שבפועל ההתאגדות החברתית היא רק אחד מהמרכיבים במכלול, ואף ככל הנראה לא המרכיב החשוב שבהם. שוק הקניות החברתיות הישראלי באינטרנט מוערך בכ-210–250 מיליון ש"ח בשנה. בשוק פועלים מספר רב של אתרי קנייה קבוצתית, אולם למעלה מ-75% מהמכירות מתבצעות על ידי אחד מששת האתרים המובילים: גרופון (לשעבר גרופר), באליגם (עצמאי), buy2 (מקבוצת קשת), bigdeal (מקבוצת ידיעות אחרונות), walla shops (מקבוצת וואלה!) וקופוני (עצמאי). במקביל, פועלים אתרים אשר מאחדים את אתרי הקנייה החברתית ומספקים ללקוחותיהם קטלוג של כלל ההצעות ממספר אתרים במקביל. בעקבות ההיצע הגדול של אתרי קניה חברתית, קמו מספר אתרים המאפשרים רכישה של מוצרים למגזרים ספציפיים. תרבות האינטרנט קבוצת רכישה מועדון לקוחות עומר כביר, בלעדי ל"כלכליסט": "אתרי הקופונים גוזרים קופון של רבע מיליארד שקל", באתר כלכליסט, 1 במאי 2011
ריינר

ריינר (Reiner, Rainer) הוא שם משפחה שמקורו בגרמנית ומשמעותו יועץ צבאי האם התכוונתם ל... אברהם (רמי) ריינר – חוקר תלמוד והלכה ישראלי, פרופסור באוניברסיטת בן-גוריון בנגב אדם ריינר – שחקן אנגלי אלחנן ריינר – היסטוריון ישראלי, חוקר תולדות עם ישראל אנג'לה ריינר – פוליטיקאית בריטית חברת מפלגת הלייבור אפרים ריינר – כלכלן ופובליציסט ישראלי אורלי ריינר – פרופסור לגנטיקה מולקולרית ולמדעי המוח המולקולריים במכון ויצמן למדע טלי ריינר ברודצקי – ביולוגית ישראלית, פרופסור זוטר בפנסילבניה ופעילה ציבורית לואיז ריינר – גרמניה-יהודייה שזכתה פעמיים בפרס האוסקר מרכוס ריינר – מהנדס ישראלי פריץ ריינר – מנצח הונגרי רוב ריינר – איש קולנוע אמריקאי רודולף יוהאן יוזף ריינר – מלחין ואציל שמואל ריינר – רב ישראלי ריינס ריין (פירושונים)
מרדכי קמרט

מרדכי קַמרַט (Kamrat;‏ 1915 – 3 במאי 1970) היה לשונאי ומילונאי עברי ואיש חינוך ישראלי, שנודע כ"אבי האולפן". נולד ב-1915 בפולין לשמואל קמרט. למד בחדר ובישיבה, וכן בבית ספר יסודי ובגימנסיה בעיר בנג'ין. בשנת 1936 עלה לארץ ישראל. נישא לנפשיה נרקיס, בתו של מרדכי נרקיס, מנהל בית הנכות בצלאל בירושלים, ואחותו של חוקר האמנות היהודית בצלאל נרקיס. עסק בהוראת השפה העברית והיה מנהל האולפן ללימוד עברית "עציון" בירושלים. יחד עם אדווין סמואל (בנו של הנציב הבריטי הרברט סמואל) הוציא את המילון האטימולוגי העברי-אנגלי "שורשים". כמו כן פרסם מספר ספרי לימוד והדרכה ללימוד השפה העברית. נפטר בירושלים ב-3 במאי 1970 ונקבר בהר המנוחות. למרדכי קמרט שלושה ילדים, בתו הבכורה, יעל קמרט קרמונה, בוגרת בית הספר לאומנות בצלאל. בנו, יובל קמרט, חיבר את "יודאיקה לקסיקון" (יצא לאור בהוצאת כתר). בתו, ד"ר דבורה לנג-קמרט, היא ביולוגית והיסטוריונית של המדע, מנהלת המחלקה לנוער שוחר מדע במשרד החינוך, לשעבר עורכת מדעית של מוזיאון המדע בירושלים. (עם אדווין סמואל), שורשים: מילון אטימולוגי עממי עברי-אנגלי הוצאת קריית ספר, 1969 הנחלת הלשון העברית: מדריך למורה, הוצאת קרני, 1962 העברית שלי: ספר לימוד לשון חיה (ציורים: דוש), הוצאת מגידו, 1965 הצעד הראשון: גישה חדשה ללימוד השפה העברית – סדרת ספרים מאת יהודה רדאי, בהשתתפות מרדכי קמרט, הוצאת ראובן מס, 1961 שלמה קודש (עורך), ספר קמרט, ירושלים: המועצה להנחלת הלשון, תשל"א-1971. (דברים משלו ולזכרו ומאמרים בענייני לשון.) רשימת הפרסומים של מרדכי קמרט, בקטלוג הספרייה הלאומית ד"ר א. פויארשטין, שש מאות שעות והישגן, דבר, 6 ביוני 1958 (על אולפן עציון) מרדכי קמרט, דבר, 4 במאי 1970 מרדכי קמרט (1915-1970), דף שער בספרייה הלאומית אתר "Billiongraves" ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
Empire State of Mind

"Empire State of Mind" הוא שיר של אומן ההיפ הופ ג'יי זי והזמרת אלישה קיז משנת 2009. השיר יצא כסינגל מאלבומו האחד עשר של ג'יי זי "The Blueprint 3". השיר הוא שיר הלל לניו יורק, עיר הולדתם של שני האומנים, ושמו מהווה משחק-מילים, שכן המילה "State" פירושה "מדינה" וגם "מצב", השם משלב הן את הביטוי "Empire State" ("מדינת האימפריה") והן את הביטוי "State of Mind" ("מצב רוח", "הלך רוח"), וניתן להבינו הן כ"הלך רוח אימפריאלי" והן כ"הלך רוח ניו יורקי". פזמון השיר כולל סימפול לשיר Love on a Two-Way Street. Empire State of Mind היה מועמד לשלושה פרסי גראמי, מתוכן זכה בשתי קטגוריות: "שיר הראפ הטוב ביותר" ו"ביצוע הראפ/שירה הטוב ביותר". שירה וקולות רקע – ג'יי זי, אלישה קיז כותבים – ג'נט סיוול, אנג'לה הנט, ג'יי זי, סילביה רובינזון, בארט קיז, אלישה קיז, אל שוקס הפקה – אל שוקס קלידים – ג'ף בסקר, קווין רנדולף טכנאים – כריס גודבי, אנדריי דוסון, קרל הייבורן, מרקוס טובר, מיקי צוצומי, אן מינצילי מנהל – הרט גנתר, עוזר – ג'ייסון וילקי מיקסינג – כריס גודבי מאסטרינג – טוני דוזי עריכה – ג'ייסון וילקי הקלטה – אן מינצילי, לוק סטיל מידע על היצירה "Empire State of Mind" באתר מיוזיק בריינז סרטון השיר "Empire State of Mind" באתר יוטיוב The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) The Blueprint 3 liner notes, Atlantic Records (2009). Gold & Platinum, RIAA (באנגלית אמריקאית)
חיץ הנקביים

חֵיץ הַנְּקָבַיִם (בלעז פרינאום, TA:Perineum - מיוונית: περίνεος‏) הוא חלקו התחתון של הגו, בין הירכיים. חיץ הנקביים ממוקם בהמשך למוצא האגן ונמצאים בו החלקים הסופיים של מעברים של מערכת העיכול, של מערכת השתן ושל מערכת המין וכן איברי המין החיצוניים. חיץ הנקביים מרכזי לשלושה תחומים ברפואה, אורולוגיה, גינקולוגיה ופרוקטולוגיה. צורתו הכללית של חיץ הנקביים היא כשל מעוין, התחום על ידי הקודקודים הבאים: מאחה עצמות החיק (מאחה הערווה, Symphysis pubica) - קודקודו הקדמי, ענפי עצם החיק התחתונים (Ramus inferior ossis pubis) - שתי צלעותיו הקדמיות, גבששות השת (Tuber ischiadicum) - קודקודיו בצדדים, רצועות העצה והגבשוש (Ligamentum sacrotuberale, ראו מפרק העצה והכסל) - צלעותיו האחוריות ועצם העוקץ - הקודקוד האחורי. קו דמיוני בין גבששות השת חוצה את חיץ הנקביים לשני משולשים. המשולש הקדמי הוא תחום איברי המין והשתן (Regio urogenitalis) והמשולש האחורי מכונה תחום הטבעת (Regio analis). הגבול העליון של חיץ הנקביים הוא רצפת האגן המורכבת משרירים ומרקמות חיבור (מחתלת) הסוגרים את מוצא האגן. חלקה הקדמי של רצפת האגן כונה בעבר חיץ איברי המין והשתן (diaphragma urogenitale) ותואר כמורכב מסיבי שריר הנעים לרוחב קשת החיק ומסביב לשופכה. חלקה האחורי של רצפת האגן, חיץ האגן (diaphragma pelvis), מורכב משני זוגות שרירים, של השריר מרים פי הטבעת (Musculus levator ani) ושל שריר העוקץ והשת (Musculus ischiococcygeus; Musculus coccygeus). ברצפת האגן פתחים לשופכה, לנרתיק ולתעלה האנאלית. בגברים נמצאים בתחום איברי המין והשתן הפין ושק האשכים. דרך חיץ הנקביים עובר חלק קצר מהשופכה, שופכת החיץ (Pars intermedia uretrae; Pars membranacea urethrae) המתחברת לחלק הספוגי (Pars spongiosa) של השופכה הנמשך עד לפי השופכה בקצה הפין. בחיץ הנקביים נמצאים גם מספר שרירים שטחיים. התכווצות שרירים אלו מסייעת לריקון הפין משתן או מנוזל זרע וכן לחסימת ורידי הפין כחלק מהמנגנון המאפשר זקפה. בנשים קיים בחיץ הנקביים פתח נוסף, פתח הנרתיק, המוביל אל הנרתיק, והשופכה עוברת דרך החלק הקדמי של הנרתיק. שמם הכולל של איברי המין החיצוניים של האישה הוא פות. תחום הטבעת כולל את התעלה האנאלית ופי הטבעת בפתחה החיצוני. משני צידיה של התעלה האנאלית נמצאים שני חללים בשם גומץ השת והחלחולת (Fossa ischioanalis). לגומץ השת והחלחולת צורת טריז הרחב בחלקו התחתון וצר בחלקו העליון. הגומץ מכיל רקמת חיבור רפה, בעיקר רקמת שומן שבתוכה עוברים סיבים חזקים. הסיבים מייצבים את התעלה האנאלית במקומה אך סך התכולה של הגומץ יכולה לנוע לצדדים כדי לאפשר לתעלה האנאלית להתרחב בזמן מעבר צואה. בחלקו הצידי של גומץ השת והחלחולת עוברת תעלת הערווה (Canalis pudendalis). דרך התעלה עוברים כלי הדם הפנימיים של הערווה ועצב הערווה המעצבב את רובו של חיץ הנקביים מבחינה תחושתית ותנועתית. עיסוי פרינאום לקראת לידה Moore KL, Clinically Oriented Anatomy, 3rd Ed., Baltimore, Williams & Wilkins, pp. 295-319, 1992 ISBN 068306133X. מדיה וקבצים בנושא חיץ הנקביים בוויקישיתוף περίνεος, Henry George Liddell, Robert Scott, A Greek-English Lexicon, on Perseus הצורה הכללית של מאחה עצמות החיק יחד עם ענפי עצם החיק התחתונים מכונה "קשת החיק" המונח לא מופיע עוד בטרמינולוגיה אנטומיקה